“ฮั่งเส็ง” เทรดสนั่นกว่า 1,000 จุด! นักลงทุนหวัง “จีน” เปิดประเทศ
ตลาดหุ้นฮ่องกง “ฮั่งเส็ง” เทรดสนั่น! ดันชีพุ่งทะลุ 1,000 จุด แตะ 16,434.58 จุด เพิ่มขึ้น 7.14% นักลงทุนคาดหวัง “จีน” เปิดประเทศ 
ตลาดหุ้นฮ่องกง “ฮั่งเส็ง” เทรดสนั่น! ดันชีพุ่งทะลุ 1,000 จุด แตะ 16,434.58 จุด นักลงทุนคาดหวัง “จีน” เปิดประเทศ
4 พ.ย. 2565

ดัชนีฮั่งเส็งตลาดหุ้นฮ่องกง ทะยานขึ้นกว่า 1 พันจุด เนื่องจากนักลงทุนยังคงคาดการณ์ว่า จีนมีแผนที่จะยกเลิกนโยบายโควิดเป็นศูนย์ (Zero-Covid Policy) อย่างค่อยเป็นค่อยเป็น และจะเปิดประเทศในที่สุด
โดย ณ เวลา 12.19 น.ตามเวลาไทย ดัชนีฮั่งเส็งพุ่งขึ้น 1,095.09 จุด หรือ 7.14% แตะที่ 16,434.58 จุด
ทั้งนี้ดัชนีฮั่งเส็งพุ่งขึ้นอย่างแข็งแกร่ง นำโดยหุ้นกลุ่มเทคโนโลยี หลังจากนายหาว ฮง นักเศรษฐศาสตร์ชื่อดังได้ทวีตข้อความว่า ทางการจีนกำลังจัดตั้งคณะกรรมการเพื่อพิจารณาเรื่องการเปิดประเทศ และกำลังทบทวนข้อมูลด้านโควิด-19 ในต่างประเทศ เพื่อประเมินสถานการณ์หากมีการเปิดประเทศ และจีนมีเป้าหมายที่จะผ่อนคลายกฎระเบียบในการควบคุมโรคโควิด-19 ในเดือนมี.ค.66
สำหรับข่าวดังกล่าวได้รับการตอบรับอย่างคึกคักจากนักลงทุน แม้ว่าคณะกรรมการสุขภาพแห่งชาติของจีน (NHC) ยืนยันว่าจะยึดมั่นในนโยบายโควิดเป็นศูนย์ โดยนักลงทุนยังคงเชื่อว่าข่าวดังกล่าวมีมูลความจริง